

**AIZKRAUKLES NOVADA DOME**

Lāčplēša iela 1A, Aizkraukle, Aizkraukles nov., LV-5101, tālr. 65133930, e-pasts dome@aizkraukle.lv, www.aizkraukle.lv

Aizkrauklē

28.11.2024. sēdes protokols Nr.18., 41.p.

**LĒMUMS** **Nr.864**

**Par atkārtotu augošu koku atsavināšanu**

**nekustamajā īpašumā "Lokmanes mežs", Bebru pagastā, Aizkraukles novadā,**

**un izsoles noteikumu apstiprināšanu**

Atbilstoši Meža likuma 12.panta pirmajai daļai Valsts Meža dienests 2024.gada 16.maijā izsniedzis Apliecinājumus Nr.1679387 un Apliecinājumu Nr.1679386 augošu koku ciršanai nekustamā īpašuma “Lokmanes mežs”, Bebru pagasta Aizkraukles novada zemes vienībā ar kadastra apzīmējumu 32460010046, 1.kvartāla 5., 6., 12., 34. un 18..nogabalā ar kopējo platību 5.35 ha.

Pieteikšanās elektroniskajai izsolei notika no 2024.gada 10.oktobra līdz 2024.gada 30.oktobrim. Izsolei netika autorizēts neviens izsoles dalībnieks, līdz ar to ir nepieciešams rīkot atkārtotu izsoli.

Aizkraukles novada domes Objektu apsekošanas un mantas vērtēšanas komisija ar 2024.gada 30.augusta sēdes lēmumu Nr.128 (protokols Nr.12., 11.p.) noteikusi atsavināšanai nododamās cirsmas nosacīto atsavināšanas cenu **33 813,00 euro**  (*trīsdesmit trīs* *tūkstoši astoņi simti trīspadsmit euro, 00 centi)*.

Atbilstoši Publiskas personas mantas atsavināšanas likuma 9.panta trešajai daļai (turpmāk – Atsavināšanas likums) kustamās mantas atsavināšanu organizē publiska persona, tās iestāde vai kapitālsabiedrība, kuras valdījumā vai turējumā atrodas attiecīgā manta. Saskaņā ar Atsavināšanas likuma 10.panta pirmajā daļā noteikto izsoles noteikumus apstiprina Aizkraukles novada dome, kura organizē atvasinātas publiskas personas kustamās mantas atsavināšanu. Izsoles noteikumos norāda institūciju (amatpersonu), kura apstiprina izsoles rezultātus un kurai var iesniegt sūdzības par izsoles rīkotāja darbībām.

Pamatojoties uz likuma Pašvaldību likuma 10.panta pirmās daļas 17.punktu, 73.panta ceturto daļu, Publiskas personas mantas atsavināšanas likuma 9.panta trešo daļu, Publiskas personas finanšu līdzekļu un mantas izšķērdēšanas novēršanas likuma 3. un 7.pantu, Aizkraukles novada domes Objektu apsekošanas un mantas vērtēšanas komisijas 2024.gada 30. augusta sēdes lēmumu Nr.128 (protokols Nr.12., 11.p.), ievērojot Aizkraukles novada domes Finanšu un attīstības jautājumu komitejas 14.11.2024. atzinumu, atklāti balsojot: ar 17 balsīm “PAR” (Jānis Sarmis BAJINSKIS, Ingūna GRANDĀNE, Gatis GŪTMANIS, Dāvis KALNIŅŠ, Elita KAŅEPĒJA, Leons LĪDUMS, Jurijs MAŠKOVS, Aivars MIEZĪTIS, Anita OSTROVSKA, Zane ROMANOVA, Uģis RUBENIS, Arvis UPĪTS, Evija VECTIRĀNE, Dainis VINGRIS, Andris ZĀLĪTIS, Einārs ZĒBERGS, Aigars LUKSS), “PRET’- nav, “ATTURAS” – nav, Aizkraukles novada dome **NOLEMJ**:

1. **Nodot** atsavināšanai Aizkraukles novada pašvaldības kustamo mantu – augošos kokus (Kailcirtē) ar izcērtamo platību 5,39 ha, 1.kvartāla 5., 6., 12., 34. un 18. nogabalā ar koksnes krāju 938.02 m3, kas atrodas Aizkraukles novada pašvaldības īpašumā “Lokmanes mežs”, Bebru pagasts, Aizkraukles novads, esošajā zemes vienībā ar kadastra apzīmējumu 32460010046, pārdodot to elektroniskā izsolē ar augšupejošu soli.
2. **Apstiprināt** augošu koku nosacīto cenu un izsoles sākumcenu **33 813,00 euro** (*trīsdesmit trīs* *tūkstoši astoņi simti trīspadsmit euro, 00 centi)*neieskaitot pievienotās vērtības nodokli. Pievienotās vērtības nodokli var piemērot atbilstoši Pievienotās vērtības nodokļa likuma 141.panta nosacījumiem.
3. **Apstiprināt** kustamās mantas elektroniskās izsoles noteikumus augošu koku atsavināšanai nekustamā īpašuma “Lokmanes mežs”, Bebru pagasts, Aizkraukles novads, zemes vienībā ar kadastra apzīmējumu 324600 0046 (*pielikumā*).
4. Apstiprinātizsoles soli – 1000,00 euro un nodrošinājuma naudu – 10 % no objekta nosacītās sākumcenas.
5. Pirkuma līgumu noslēgt pēc pirkuma maksas samaksāšanas pilnā apmērā.
6. Uzdot Aizkraukles novada pašvaldības Centrālās pārvaldes Komunikācijas nodaļai publicēt paziņojumu par augošu koku atsavināšanu nekustamā īpašuma “Lokmanes mežs”, Bebru pagasts, Aizkraukles novads, zemes vienībā ar kadastra apzīmējumu  32460010046, Aizkraukles novada pašvaldības informatīvajā izdevumā un pašvaldības tīmekļa vietnē [www.aizkraukle.lv](http://www.aizkraukle.lv).
7. Uzdot rīkot izsoli Aizkraukles novada domes Izsoles komisijai.
8. Kontroli par lēmuma izpildi uzdot Aizkraukles novada pašvaldības izpilddirektoram Uldim  RIEKSTIŅAM.

*Pielikumā: Elektroniskās izsoles noteikumi Nr.2024/123 augošu koku atsavināšanai nekustamā īpašuma “Lokmanes mežs”, Bebru pagastā, Aizkraukles novadā, zemes vienībā ar kadastra apzīmējumu 32460010046 uz 6 lp.*

Domes priekšsēdētājs Leons Līdums